Aljaferia
Aljaferia — XI-ci əsrin ikinci yarısında Saraqosada Mavritlər tərəfindən tikilmiş Qala — Saray. Saray Taif (Müstəqil Krallıqlar) dövründən ispan İslam memarlığının sağ qalan yeganə nümunəsidir. Əbu Cəfər əl-Müqtədirin dövründə Hudilər sülaləsinin iqamətgahı idi. Hazırda burada Araqon muxtar icmasının regional parlamenti yerləşir. Aljaferia, Kordova Cümə məscid-kafedralı və Əlhambra sarayı ilə birlikdə ispan-müsəlman memarlığının ən yaxşı nümunəsidir və Dövlət tərəfindən xüsusi qorunur. 2001-ci ildə Ümumdünya İrsi siyahısına daxil edilmişdir.